open-index/open-wikipedia-markdown huggingface dataset:
Lev Sedov

**Lev Lvovitš Sedov** (myös *Ljova* tai *Leon*, ; helmikuu 1906 Pietari, Venäjän keisarikunta – 16. helmikuuta 1938 Pariisi, Ranska) oli venäläinen kommunisti ja vallankumousjohtaja Lev Trotskin ja tämän toisen puolison Natalia Sedovan vanhempi poika. Hän toimi isänsä avustajana tämän maanpakolaisvuosina. Sedovin varhaista kuolemaa on pidetty epäilyttävänä, varsinkin kun myös hänen isänsä Trotski murhattiin kaksi vuotta myöhemmin.

## Elämä
Sedov syntyi Pietarissa, mutta vietti lapsuutensa pääosin ulkomailla, sillä hänen vanhempansa elivät ennen vuoden 1917 helmikuun vallankumousta enimmäkseen maanpaossa. Nuoruutensa hän eli Neuvostoliitossa. Hän opiskeli Moskovan teknillisessä valtionyliopistossa, mutta keskittyi 1920-luvun puolivälistä alkaen yksinomaan poliittiseen toimintaan. Hän meni ensimmäisen kerran naimisiin vuonna 1925, ja hänellä oli ensimmäisen vaimonsa Anjan kanssa yksi poika. Sedov seurasi vapaaehtoisesti isäänsä ensin sisäiseen karkotukseen Kazakstanin Alma-Ataan tammikuussa 1928 ja sitten maastakarkotukseen Turkkiin helmikuussa 1929. Hän hoiti isänsä salaisia viestiyhteyksiä tämän oppositiotovereihin. Ensimmäisen vaimonsa ja poikansa Sedov jätti Neuvostoliittoon.

Trotskin asuessa maanpaossa Sedovista tuli hänen sihteerinsä ja avustajansa. Hän toimi Trotskin heinäkuussa 1929 perustaman lehden *Bjulleten oppozitsiin* toimittajana ja kirjoitti useita isänsä näkemyksiä puolustaneita kirjoja. Sedov oli aktiivisesti mukana myös kansainvälisen trotskilaisten liikkeen kokoamiseksi luodun neljännen internationaalin perustamisessa. Hän meni naimisiin ranskalaisen trotskilaisen kommunistin Raymond Molinier’n vaimon Jeannen kanssa, ja molemmat hylkäsivät samalla aiemmat puolisonsa. Sedov asui vuosina 1931–1933 Berliinissä ja vuodesta 1933 Pariisissa. Vuosien 1936–1938 Moskovan näytösoikeudenkäynneissä Sedovin väitettiin yhdessä isänsä kanssa johtaneen Neuvostoliittoon kohdistettua sabotaasi- ja terrorikampanjaa. Yhdysvalloissa kokoontunut epävirallinen vastatuomioistuin Deweyn komissio totesi heidät syyttömiksi. Lev Sedovin nuorempi veli Sergei Sedov oli jäänyt asumaan Neuvostoliittoon, jossa tämä vangittiin Stalinin puhdistuksissa vuonna 1935 ja teloitettiin lokakuussa 1937.

## Kuolema
Sedov kuoli helmikuussa 1938 pariisilaisessa kunnallisessa sairaalassa umpisuolileikkausta seuranneisiin komplikaatioihin. Leikkaus oli suoritettu aiemmin venäläisten valkoisten emigranttien ylläpitämässä yksityissairaalassa, johon hän oli mennyt hoidattamaan umpisuolentulehdustaan. Kyseistä sairaalaa oli suositellut Sedovin ystävä Mark Zborowski, joka myöhemmin paljastui Neuvostoliiton turvallisuuspalvelun NKVD:n agentiksi. Tämän vuoksi Sedovin kuolemaa on epäilty NKVD:n järjestämäksi murhaksi, mihin myös Trotski itse uskoi. Zborowskin tiedetään tiedottaneen NKVD:lle Sedovin kirjautumisesta sairaalaan. NKVD:n apulaisjohtaja Pavel Sudoplatov myönsi myöhemmin avoimesti muistelmissaan olleensa vastuussa Trotskin salamurhan järjestämisestä vuonna 1940, mutta kiisti NKVD:n olleen osallisena Sedovin kuolemaan.

## Lähteet
*Christer Pursiainen: *Trotski*. Gummerus, Helsinki 2011.

### Viitteet
Mikael Forslin

**Mikael Forslin** (22. kesäkuuta 1745 Vähäkyrö – 24. elokuuta 1783 Evijärvi) oli suomalainen kappalainen, joka harjoitti myös lääkärin ammattia.

Forslinin vanhemmat olivat Vähänkyrön Hiiripellon kylän Tapion talollinen Tomas Tomasson (k. 1766) ja Maria Johansdotter. Hän kävi Vaasan triviaalikoulua ja pääsi ylioppilaaksi Turussa 1764. Forslin valmistui Turun akatemiasta filosofian maisteriksi 1772, ja hänet vihittiin papiksi Turun hiippakunnassa 1773. Hänen Pehr Kalmin johdolla tekemänsä väitöskirja käsitteli katajan ominaisuuksia ja hyötyä.

Forslin oli Lohtajan kappalaisen apulaisena vuodesta 1773 ja Evijärven kappalaisena vuodesta 1783. Hän oli opiskellut kolmen vuoden ajan teologian ohella myös lääketiedettä Turun akatemiassa ja alkoi harjoittaa parantajantointa vuodesta 1773 alkaen. Forslin sai vuonna 1781 luvan harjoittaa lääkärintehtäviä, ja lisäksi hänelle korvattiin lääkerahastosta köyhien sairaiden hoidossa käytetyt lääkkeet. Vuonna 1780 julkaistun selostuksen mukaan Forslin oli hoitanut ja parantanut Lohtajalla satoja potilaita, joita oli tullut Lohtajan lisäksi eri puolilta Pohjanmaata ja Keski-Suomesta. Forslinin kotiapteekin lääkekaapeissa oli selonteon mukaan noin 300 erilaista lääkettä, jotka hän oli hankkinut omilla varoillaan. Forslin jatkoi lääkärintoimen harjoittamista myös siirryttyään Evijärvelle. Hän teki isorokkorokotuksia ja suoritti myös trakooma-, syöpä- ja huulihalkioleikkauksia yksinkertaisilla välineillään.

Forslin oli naimisissa vuodesta 1777 Lohtajan kappalaisen Henrik Portinuksen, myöh. Argillander (1712–1782) tyttären Anna Brita Argillanderin (k. 1811) kanssa.

## Teoksia
* *Beskrifning öfwer eenens egenskaper och nytta, förra delen, med wederbörandes samtycke, under oeconomiae professorens, Kongl. Swenska Wettenskaps Academiens och Upsala Wettenskaps Societetens ledamots, herr doct. Pehr Kalms inseende, utgifwen och förswarad, af Michaël Forslin, Österbottninge i Åbo Academiens öfre läro-sal för middagen den 21 November 1770*. Åbo, tryckt hos Joh. Christoph. Frenckell, 1770 (väitöskirja)
* *Beskrifning öfwer eenens egenskaper och nytta, sednare delen, med wederbörandes samtycke, under oeconomiae professorens, Kongl. Swenska Wetenskaps Academiens och Upsala Wetenskaps Societetens ledamots, herr doct. Pehr Kalms inseende, för lager-krantzens erhållande utgifwen och förswarad, af Michaël Forslin, Österbottninge i Åbo Academiens öfre läro-sal för middagen den 13 December 1770*. Åbo, tryckt hos Joh. Christoph. Frenckell, 1770 (väitöskirja)

## Lähteet

## Aiheesta muualla
* Michael Forslinin elämäkerta Kansallisbiografiassa
Juha Engström

**Juha Heikki Erhard Engström** (s. 7. elokuuta 1942 Helsinki) on suomalainen eversti evp, joka toimi presidentti Urho Kekkosen adjutanttina 1976–1981 ja Mauno Koiviston adjutanttina 1981–1985.

Engström syntyi merikapteeni Eimer Erhard Engströmin ja Liisi Kyllikki Kaijan perheeseen. Hänen puolisonsa vuodesta 1965 on Tuula Marjatta Niinivirta. 

Engström tuli ylioppilaaksi 1961 ja suoritti Kadettikoulun 1965 ja Sotakorkeakoulun 1975. Hän toimi opetusupseerina Hämeen ratsujääkäripataljoonassa 1965–1966, Reserviupseerikoulun opetusupseerina ja toimistopäällikkönä 1966-1971, Pääesikunnan toimistoupseerina 1971–1972 ja toimistoesiupseerina 1975–1976, YK:n Suomalaisen pataljoonan toimistopäällikkönä Kyproksella 1972–1973, tasavallan presidentti Urho Kekkosen 3. adjutanttina 1976–1977 ja 2. adjutanttina 1978–1981 sekä presidentti Mauno Koiviston adjutanttina 1981–1985, Rannikkojääkäripataljoonan komentajana 1985–1988, sotilasasiamiehenä Oslossa ja Kööpenhaminassa 1988–1991 ja erityistehtävissä ETYK-asioiden parissa puolustusministeriössä 1991–1992. Viimeksi mainittuna vuonna hän siirtyi Suomen edustajaksi ETYK-toimistoon Wieniin. Vuosina 1995–1996 Engström toimi Makedoniassa YK:n rauhanturvaoperaation komentajana prikaatikenraalin arvossa. Hän oli yhteysupseeri NATOn Euroopan joukkojen esikunnassa (SHAPE) Belgian Monsissa 1996 jääden eläkkeelle 1997.

Engström ylennettiin luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1980 ja everstiksi 1989.

## Lähteet
Katkeran laulu

**Katkeran laulu** on suomalaisen laulaja-lauluntekijä Mikko Pohjolan toinen studioalbumi, joka julkaistiin 11. marraskuuta 2016. Albumin tuottajina ovat toimineet muun muassa Pohjola itse sekä Jukka Immonen, Jurek ja Eppu Kosonen. Albumi julkaistiin Universal Music Finlandin alaisella EMI Finland -levymerkillä. *Katkeran laulu* julkaistiin yli viisi ja puoli vuotta Pohjolan esikoisalbumin jälkeen.

Ensimmäinen single oli 7. tammikuuta 2014 julkaistu ”Sängyn reunalla”, jolla Pohjola osallistui Uuden Musiikin Kilpailuun 2014 sijoittuen toiseksi. Toinen single ”James Dean” julkaistiin yli kaksi vuotta myöhemmin 25. maaliskuuta 2016. Kolmantena singlenä julkaistiin 30. syyskuuta 2016 ”On niin paljon mitä menettää”.

## Kappaleet

## Lähteet
Suomen Medisiinariliitto

**Suomen Medisiinariliitto-Finlands Medicinarförbund ry** (lyh. **SML** tai epävirallisemmin **Medisiinariliitto**) on suomalaisten lääketieteen opiskelijayhdistysten koulutus- ja edunvalvontaliitto. Medisiinariliitto edustaa lähes kaikkia Suomessa opiskelevia lääketieteen opiskelijoita sekä ulkomailla lääketiedettä opiskelevia suomalaisia. Opiskelijajäseniä sillä on jäsenseurojen kautta yli 5&nbsp;000. 

## Toiminta
Suomen Medisiinariliiton toiminnan tavoitteena on vaikuttaa suomalaiseen lääkärikoulutukseen ja lääketieteen opiskelijoiden asemaan työelämässä. Palkkaedunvalvonnan sijaan Medisiinariliitto on keskittynyt edistämään työelämässä saatavaa ohjausta ja koulutusta sekä opiskelijoiden oikeuksiin tehdä töitä lääkärin sijaisena. Medisiinariliitto toimii asiantuntijana lääketieteen perusopetusta koskevissa kysymyksissä ja antaa lausuntoja opiskelijoita ja nuoria lääkäreitä koskeviin aiheisiin.

Medisiinariliitto jakaa tunnustuksia yhdistyksen tavoitteiden mukaisesta toiminnasta. Näitä ovat Vuoden työpaikka, Vuoden opetusteko ja Vuoden syväriohjaaja (lääketieteen lisensiaatin tutkintoon kuuluvan opinnäytetyön ohjaaja).

Medisiinariliiton ulkoasiainvaliokunta FiMSIC (Finnish Medical Students´ International Committee) edustaa suomalaisia lääketieteen opiskelijoita kansainvälisessä lääketieteen opiskelijoiden liitossa IFMSA:ssa (International Federation of Medical Students' Associations). FiMSIC hoitaa myös muita tehtäviä, joihin kuuluu mm. S.U.L.L.E. -seksuaalikasvatusprojekti, M.U.L.L.E. -mielenterveysprojekti ja Nallesairaala-projektit.

Medisiinariliiton ylioppilaskuntavaliokunta YAVA yhdistää suomalaisten yliopistojen ylioppilaskuntien lääketieteelliset edustajistoryhmät ja koordinoi näiden yhteistoimintaa Suomen ylioppilaskuntien liitossa.

## Liittokokous ja hallitus
Suomen Medisiinariliiton jäsenyhdistykset käyttävät valtaansa liittokokouksissa, joita järjestetään vuorollaan kaikkien Suomessa toimivien jäsenseurojen isännöimänä. Liittokokous valitsee yhdistykselle hallituksen, pääsihteerin ja puheenjohtajan, jota kutsutaan liiton puheenjohtajaksi.

Medisiinariliiton hallituksessa ovat edustettuina kaikki suomalaiset jäsenseurat, sekä ulkomailla opiskelevien jäsenseurojen yhteiset edustajat.

## Jäsenseurat
Lähde:  

* Medisiinariseura Chiasma ry (Chiasma) 
* Finnish Medical Student Association in Hungary (FiMSA)
* Kuopion lääketieteen opiskelijat (KuoLO)
* Lääketieteenkandidaattiseura (LKS)
* Oulun Lääketieteellinen Kilta (OLK)
* Riian Suomalaiset Lääketieteen Opiskelijat (RiSLO) 
* Puolassa lääketiedettä opiskelevat suomalaiset (PuLSe)
* Suomalaiset Medisiinarit Ruotsissa (SMR)
* Tarton Suomalaiset Lääketieteen Opiskelijat (TaSLO)
* Medicinarklubben Thorax (Thorax)
* Tampereen Lääketieteen Kandidaattiseura (TLK) 
* Turun Lääketieteenkandidaattiseura (TLKS)
* Vilnan Suomalaiset Lääketieteen Opiskelijat (ViSLO)
* Romanian Suomalaiset Lääketieteen Opiskelijat (RoSLO)

## Talous
### Rahoitus

## Lähteet

## Aiheesta muualla
* Suomen Medisiinariliitto ry:n nettisivut
*Medisiinariliitto Twitterissä (@medisiinarit)
*Medisiinariliitto Instagramissa (@medisiinariliitto)
Mikko Pohjolan diskografia

Tämä artikkeli on suomalaisen laulaja-lauluntekijä **[[Mikko Pohjola]]n diskografiasta**. Hän on julkaissut uransa aikana kaksi studioalbumia vuosina 2011 ja 2016.

## Albumit

## Singlet

### Muut singlet

## Musiikkivideot
* *Se joka pelkää* (2011 – ohj. Jyrki Murtomäki)
* *Kuuluuko, kuuntelen* (2013 – ohj. Jyrki Murtomäki)
* *Sängyn reunalla* (2014 – ohj. Patrick Lindholm)
* *James Dean* (2016 – ohj. Lauri Tamminen)

## Lähteet
Auli Viikari

**Auli Irmeli Viikari** (o.s. **Kostioja**, vuosina 1958–1970 **Tarkka**; 22. heinäkuuta 1937 Kurikka – 24. tammikuuta 2022 Helsinki) oli suomalainen kirjallisuustieteilijä ja Helsingin yliopiston professori. 

Viikarin vanhemmat olivat teollisuusneuvos, toimitusjohtaja Reino R. Kostioja ja Aune Alm. Oopperalaulaja ja näyttelijä Paavo Kostioja oli hänen setänsä. Viikari oli naimisissa kriitikko Pekka Tarkan kanssa vuosina 1958–1970 ja myöhemmin professori Matti Viikarin kanssa. Professorit Minna Tarkka ja Lotte Tarkka ovat Auli Viikarin ja Pekka Tarkan tyttäriä.

Viikari väitteli tohtoriksi Helsingin yliopistossa vuonna 1987 tutkielmalla *Ääneen kirjoitettu: Vapautuvien mittojen varhaisvaiheet suomenkielisessä lyriikassa* ja hoiti yliopiston kotimaisen kirjallisuuden professuuria vuodesta 1989 alkaen, aluksi apulaisprofessorina. Hän jäi eläkkeelle vuonna 2001. Viikari toimi Kirjallisuuden tutkijain seuran puheenjohtajana ja toimitti seuran vuosikirjoja.

## Lähteet
Ulcerative Dermal Necrosis

**Ulcerative Dermal Necrosis** (**UDN**), epävirallisesti suomeksi suunnilleen *haavainen ihokuolio*, on lohikaloja tappava epideeminen sairaus. Sen syntymekanismia ei tunneta, mutta se ilmeisesti heikentää kalojen vastustuskykyä. Tämän jälkeen kalapopulaatioihin ilmestyy iholle hometta ja sairaus muuttuu **vesihometaudiksi**. Samanlaisen taudinkuvan voi kala kyllä saada muullakin tavoin, esimerkiksi mekaanisen vahingoittumisen yhteydessä. Sairaus esiintyy epidemioittain, esimerkiksi Skotlannissa tautia on ollut 1960-luvulta lähtien. Tautia on epäilty oirekuvan perusteella myös Tornionjoella kutevissa Itämeren lohissa vuosina 2014–2015. Tutkija Henrik Kettusen mukaan sairaus ei kuitenkaan uhkaa makean veden tai laimean murtoveden lohia. Mahdollisena syynä sairaudelle on tarjottu muutoksia meren ravintoketjuissa.

## Lähteet
Kurt Starke

**Kurt Starke** (1911 – 19. tammikuuta 2000) oli saksalainen radiokemisti, joka tunnetaan työstään alkuaine neptuniumin valmistamisesta. Hän oli myös varhainen uraanin ydinreaktioiden tutkija.

Toisen maailmansodan aikana, Starke työskenteli Natsi-Saksan ydinenergiaohjelmassa. Vuosina 1947 - 1959, hän opetti ja harjoitti tutkimusta Kanadassa ja Yhdysvalloissa. Vuodesta 1959 aina eläkkeelle jäämiseensä asti hän toimi Marburgin yliopistossa.

Työskennellessään Fritz Strassmannin ja Otto Hahnin kanssa, vuodesta 1937 alkaen, hän onnistui valmistamaan transuraani neptuniumia vuonna 1940. Samana vuonna sen löysivät myös Edwin McMillan ja Philip Abelson Berkeleyssä Starken työstä riippumatta. Starke ja Hahn eivät julkaisseet tuloksiaan toisen maailmansodan takia vasta kuin vuonna 1942, joten nykyään McMillan ja Abelson tunnustetaan tämän alkuaineen ensimmäisiksi löytäjiksi.

## Lähteet
Friedrich Oskar Giesel

**Friedrich Oskar Giesel** (20. toukokuuta 1852 – 13. marraskuuta 1927) oli saksalainen orgaanisen kemian tutkija ja varhainen radiokemisti, joka tunnetaan työstään alkuaine aktiniumin valmistamisesta.

Useimpien lähteiden mukaan aktiniumin keksijänä pidetään ranskalaista André-Louis Debierneä, mutta Giesel riippumattomasti havaitsi aktiniumin vuonna 1902, ja totesi sen olevan lantaanin kaltaista ainetta. Hän nimesi löytönsä *emaniumiksi*, koska se lähettää "emanaatioita" (säteilyä). Eräiden lähteiden mukaan Debiernen aikaisemmin 1899 löytämä aine ei sisältänyt aktiniumia ollenkaan, joten Gieseliä olisi pidettävä tämän alkuaineen todellisena löytäjänä.

## Lähteet
Kiellettyjä asioita

**Kiellettyjä asioita** on Emma Salokosken sooloalbumi, joka julkaistiin 14. elokuuta 2015. Suurin osa albumin kappaleista on Emma Salokosken omia sävellyksiä ja sanoituksia. Albumilta julkaistiin singleinä kappaleet ”Valoa yllä” ja ”Kiellettyjä asioita”. Levynjulkaisukeikka oli Flow Festivalilla 16. elokuuta 2015.

## Kappaleet
#
#
#
#
#
#
#
#
#

## Muusikot
* Arttu Aalto – sähkökitara
* Pasi Eerikäinen – viulu
* Juho Kanervo – basso, sello
* Mikki Kauste – laulu (6)
* Olli Krogerus – rummut, lyömäsoittimet
* Mauri Kuokkanen – alttoviulu
* Timo Kämäräinen – kitarat, basso
* Riikka Lampinen – sello
* Antti Lötjönen – kontrabasso
* Julius Mauranen – akustinen kitara, sähkökitara, baritonikitara, kosketinsoittimet, lyömäsoittimet, Omnichord, taustalaulu
* Jaakko Murros – kitarat
* Kati Mäkelä-Niemi – taustalaulu (7)
* Tuomo Prättälä – kosketinsoittimet
* Ville Riippa – piano, rhodes
* Tatu Rönkkö – rummut, lyömäsoittimet
* Jari Salminen – rummut, tamburiini
* Severi Salminen – viulu
* Jenni Taari – taustalaulu (7)
* Artturi Taira – kosketinsoittimet
* Janne Toivonen – trumpetti
* Tero Toivonen – käyrätorvi
* Juho Viljanen – rummut, lyömäsoittimet, tamburiini, pasuuna, tuuba

## Tuotanto
* Julius Mauranen – tuottaja, äänittäjä, miksaaja, musiikkiohjelmointi
* Tuomo Prättälä – tuottaja (kappale ”Irti”)
* Svante Forsbäck – masteroija (Chartmakers)
* Arttu Aalto – avustava äänittäjä
* Matias Kiiveri – avustava äänittäjä
* Jussi Lampela – jousisovitukset

## Arvostelut
* Desibeli.net: 
* Soundi: 

## Lähteet
Venanzio Ortis

**Venanzio Ortis** (s. 29. tammikuuta 1955 Paluzza, Udinen maakunta) on italialainen kestävyysjuoksun Euroopan-mestari. Hän edusti aktiiviurallaan padovalaista Fiamme Oro -seuraa. Hän on maastohiihtäjien Manuela ja Giorgio di Centan serkku.

Ortis karsiutui 1&nbsp;500&nbsp;metrin alkuerissä Duisburgin alle 20-vuotiaiden EM-kilpailuissa 1973. Hän saavutti seuraavana vuonna hopeaa Monzan maastojuoksun MM-kilpailujen alle 20-vuotiaiden sarjassa. Hän karsiutui 5&nbsp;000&nbsp;metrin alkuerissä Montrealin olympialaisissa 1976.

Ortis sijoittui Milanon EM-hallikilpailuissa 1978 kahdeksanneksi 3&nbsp;000&nbsp;metrin juoksussa. Hän saavutti saman vuoden Prahan EM-kilpailuissa kultaa 5&nbsp;000&nbsp;metrillä ajalla 13.28,52 ja hopeaa 10&nbsp;000&nbsp;metrillä ennätyksellään 27.31,48. Rooman maailmancupissa 1981 hän oli 10&nbsp;000&nbsp;metrillä neljäs.

## Henkilökohtaiset ennätykset
### Ulkoradat

## Lähteet
Biebrzan kansallispuisto

**Biebrzan kansallispuisto** () on kansallispuisto Podlasian voivodikunnassa Koillis-Puolassa. Puiston pinta-ala on 592 neliökilometriä ja se perustettiin vuonna 1993. Kansallispuisto on Puolan suurin, se perustettiin suojelemaan laajaa turvesuota Biebrzajoen laaksossa. Puistossa on tavattu yli 270 lintulajia, muun muassa kaulushaikara, mustatiira, kiljukotka, pikkukiljukotka, jouhisorsa, suosirri, liro, isokuovi, pikkutiira ja sininärhi. Kansallispuisto kuuluu Ramsar-sopimuksen suojelukohteisiin.

## Lähteet

## Aiheesta muualla
Unto Hietanen

**Unto Johannes Hietanen** (18. huhtikuuta 1928 Tampere – 2009) oli suomalainen kuvanveistäjä. Hänen isänsä oli kuvanveistäjä Jussi Hietanen.

Hietanen opiskeli Suomen Taideakatemian koulussa vuosina 1949–1952 ja hänen teoksiaan oli ensi kerran esillä näyttelyssä vuonna 1952. Hän toimi opettajana Kankaanpään taidekoulussa vuosina 1972–1973 ja Lahden taideinstituutissa vuosina 1980–1989. Hietanen sai Tampereen kaupungin tunnustuspalkinnon vuonna 1975.

Hietasen veistos *Kalapoika* vuodelta 1957 varastettiin Tampereella lokakuussa 2023. Myöhemmin ilmeni, että veistos oli tuhottu, eikä sen ennallistaminen ollut tekijän kuoltua enää mahdollista. Tampereen kaupunki aikoo korvata sen toisella teoksella.

## Töitä
Hietasen julkisia teoksia on Tampereen seudulla, joukossa hautamuistomerkkejä Kalevankankaan hautausmaalla.
* *Alahärmän sankaripatsas,* 1949
* *Kihniön sankaripatsas*, 1954
* *Kalapoika*, Tampere, 1957 (varastettu ja tuhottu 2023)
* *Ensimmäisen lentoyrityksen muistomerkki*, Tampere, 1961
*  reliefiveistos, Tampereen ammattikoulu, 1963
* *Lähtevät kurjet*, Tampere, 1963
*  reliefiveistos, Pellervon koulu, Tampere, 1965
* *Mylläripatsas*, Forssa, 1966
*  reliefiveistos, Tampereen virastotalo, 1968
* *Kaupunki kasvaa*, Tampere, 1975
* Kosti Elon muistoreliefi, Ruoveden kirjasto, 1983
* August Mäkipeskan graniittimuotokuva, Ruoveden kunnantalo, 1984
* E. F. Palménin reliefimuotokuva, Ruoveden sairaala
* Matti Koposen muotokuva, Tampereen kaupungin virastotalo, 1987
* *Rytmikäs sointu*, Aalto-teatteri, Essen, Saksa, 1988
* *Avoin ikkuna*, Hauhon kirjasto, 1993

## Kuvia julkisista teoksista

Tiedosto:Alahärmä sankarimuistomerkki.JPG|*Alahärmän sankarimuistomerkki*, 1949, Kauhava.
Tiedosto:Kihniö sankarihautausmaa muistomerkki.jpg|*Sankaripatsas*, 1953, Kihniö.
Tiedosto:Ammattikoulun seinäreliefi.JPG|*Ammattikoulun seinäreliefi*, 1954, Pyynikinrinne, Tampere.
Tiedosto:Unto Hietanen Kalapoika 1957.JPG|*Kalapoika*, 1957, Viinikan lampipuisto, Tampere. Tuhoutui varkauden yhteydessä. 
Tiedosto:Unto Hietanen Lahtevat kurjet 1960.JPG|*Lähtevät kurjet*, 1960, Hatanpää, Tampere.
Tiedosto:Potkuripoika UntoHietanen.jpg|*Potkuripoika*, 1961, Härmälä, Tampere.
Tiedosto:Unto Hietanen Omat sarat 1965.JPG|*Omat sarat*, 1965, Tampere.
Tiedosto:Unto Hietanen Mylläri.jpg|*Mylläri*, 1967, Forssa.
Tiedosto:Unto Hietanen Siirtymäkohta 1967.JPG|*Siirtymäkohta*, 1967, Ristimäki, Tampere.
Tiedosto:Unto Hietanen Naula 1969.JPG|*Naula*, 1967, Kissanmaa, Tampere.
Tiedosto:Unto Hietanen Seita 1968.jpg|*Seita*, 1968, Tampere.
Tiedosto:Unto Hietanen Oppitunti 1969.JPG|*Oppitunti*, 1969, Valkeakoski.
Tiedosto:Unto Hietanen Satajalka 1971.JPG|*Satajalka*, 1971, Peltolammi, Tampere.
Tiedosto:Unto Hietanen Kaupunki kasvaa 1975.jpg|*Kaupunki kasvaa*, 1975, Tammerkoski, Tampere
Tiedosto:Tampereen kaupungin ympäristönhoitopalkinto 1979.jpg|*Tampereen kaupungin ympäristönhoitopalkinto*, 1979, Tampere.
Tiedosto:Unto Hietanen Aukusti Makipeskan patsas 1982.JPG|*Aukusti Mäkipeskan patsas*, 1982, Ruovesi.


## Lähteet
Pitkä marssi 7

**Pitkä marssi 7** on Pitkä marssi -rakettiperheeseen kuuluva kantoraketti. Ensimmäinen laukaisu tehtiin 25. kesäkuuta 2016 Wenchangin avaruuskeskuksesta. Mukana oli uuden miehitetyn aluksen mallikappale.

Raketti käyttää ajoaineena kerosiinia ja nestehappea.

## Lähteet
Igor Dodon

**Igor Dodon** ( (kyrillinen); s. 18. helmikuuta 1975 Sadova, Moldova) on moldovalainen poliitikko. Hän toimi Moldovan presidenttinä 2016–2020. Dodon on lisäksi toiminut Moldovan tasavallan sosialistipuolueen johtajana vuosina 2011–2016 ja talousministerinä Vasile Tarlevin ja Zinaida Greceanîin hallituksissa 2006–2009.

## Tausta ja yksityiselämä
Dodon suoritti taloustieteen tutkinnon Valtion agraariyliopistossa ja hallintotieteiden tutkinnon Taloustieteiden akatemiassa.

Dodonilla on Moldovan kansalaisuuden lisäksi Venäjän kansalaisuus, jonka hän sai vuonna 2019 pian sen jälkeen demokraattisen puolueen hallitus kaatui ja Vladimir Plahotniuc pakeni maasta. Dodon yritti aluksi kiistää väitteet vetoamalla siihen, että toimii Moldovan presidenttinä. Dodon on väitetty saaneen kansalaisuus Vladimir Putinin antamalla salaisella ukaasilla.

## Poliittinen ura
Dodon valittiin 2009 Moldovan parlamenttiin kommunistisen puolueen edustajana. Hän liittyi sosialistiseen puolueeseen 2011 ja nousi samana vuonna sen johtoon. Hän jäi kesäkuun 2011 vaaleissa toiseksi Dorin Chirtoacălle Chisinaun pormestarivaaleissa. Tämän jälkeen Dodon oli järjestämässä 2012&ndash;2014 protesteja pormestaria vastaan ja kansanäänestyksen hänen erottamisekseen.

Dodonin puolue äänesti 2012 liberaalien ja liberaalidemokraattien allianssin tukena Nicolae Timoftia maan presidentiksi, mitä Dodon sanoi myöhemmin katuvansa.

### Poliittisia kantoja
Vuonna 2016 Dodon sanoi, että "Krim on Venäjän federaation alue".

Valko-Venäjän vuoden 2020 vilpillisten presidentinvaalien jälkeen Dodon onnitteli Aljaksandr Lukašenkaa tämän voiton johdosta. Tämä johti mielenosoituksiin Valko-Venäjän Chișinăun-suurlähetystön edustalla, jossa vastustettiin niin Lukašenkaa kuin Dodoniakin.

## Korruptiosyytteet ja vangitseminen
Toukokuussa 2022 Moldovan viranomaiset pidättivät Dodonin epäiltynä lahjusten ottamisesta ja maanpetoksesta. Dodon itse on väittänyt olevansa syytön ja, että syytteet ovat tekaistuja, joiden avulla presidentti Maia Sandu pyrkii kääntämään huomion pois kyvyttömyydestään johtaa maata ja huonosta taloustilanteesta.

## Kunnianosoituksia

*  Työn loiston ritarikunta (Moldova, 2008)
*  Pyhän Haudan ritarikunta (Vatikaani, 2018)

## Lähteet
* Cine este Igor Dodon. Biografia președintelui proaspăt ales , Publika.MD, 2016-11-14

### Viitteet

## Aiheesta muualla
Anne Treisman

**Anne Marie Treisman** (27. helmikuuta 1935 Wakefield, Yorkshire, Britannia – 10. helmikuuta 2018) oli psykologian professori Princetonin yliopiston psykologian laitoksella. Hänen tutkimusaiheitaan olivat visuaalinen tarkkaavuus, kohteiden havaitseminen ja muisti.

Treisman toimi opettajana Oxfordin yliopistossa, Brittiläisen Kolumbian yliopistossa, Kalifornian yliopistossa Berkeleyssä ja Princetonissa. Hän sai Grawemeyer-palkinnon psykologian alalta vuonna 2009. Vuonna 2013 Treismanille myönnettiin National Medal of Science hänen uraauurtavasta työstään tarkkaavuuden tutkimuksessa. Pitkän uransa aikana Treisman kokeellisesti ja teoreettisesti määritteli sitä, miten tieto valitaan ja integroidaan niin, että muodostuu ihmisen ajattelua ja toimintaa ohjaavia mielekkäitä kohteita.

## Lähteet

## Aiheesta muualla
*The British Psychological Society: One on one... with Anne Treisman (the psychologist... Nov. 2010, Vol. 23)   (bps.org.uk)
*Anne Treisman – 2011 National Medal of Science  (youtube.com)
Cecilia Nilsson

**Birgitta Maria Cecilia Nilsson** (s. 15. heinäkuuta 1957 Enskede, Tukholma) on ruotsalainen näyttelijä.

Nilsson aloitti näyttelemisen 6-vuotiaana Vår Teaterissa. Hän näytteli vuonna 1968 roolin *[[Woyzeck]]issa* Kuninkaallisessa draamateatterissa. Nilsson opiskeli Adolf Fredriksin musiikkilukiossa. Nilsson juonsi vuosina 1973–1974 *Fredax*-lastenohjelmaa, ja sen jälkeen *Lördags*-lastenohjelmaa. Hän opiskeli vuosina 1978–1981 Tukholman teatterikoulussa.

Nilsson on näytellyt muun muassa elokuvissa **' ja **', sekä televisiosarjoissa *[[Modus (televisiosarja)|Modus]]* ja *[[Nousuvesi (televisiosarja)|Nousuvesi]]*.

Nilsson voitti vuonna 2012 parhaan pääosan esittäjän Guldbagge-palkinnon elokuvasta *Simon och ekarna* (2011).

Nilsson on naimisissa näyttelijä Krister Henrikssonin kanssa.

## Filmografia
*1973 – *Den vita stenen* (TV-sarja)
*1985 – *August Strindberg: Ett liv* (TV-sarja)
*1985 – *En ettas dagbok* (TV-sarja)
*1987 – *Undanflykten*
*1987 – *Paganini från Saltängen* (TV-sarja)
*1988 – *Mimmi* (TV-sarja)
*1993 – *Dockpojken*
*1995 – *En nämndemans död* (TV-sarja)
*1996 – *Lilla Jönssonligan och cornflakeskuppen*
*1997 – *Grötbögen*
*1997 – *Lilla Jönssonligan på styva linan*
*1998 – *Personkrets 3:1*
*1999 – *Babar – elefanternas konung*
*2000 – *Barnen på Luna*
*2000 – *Den bästa sommaren*
*2000 – *Hur som helst är han jävligt död*
*2002 – *Utanför din dörr*
*2004 – *Graven*
*2004 – *[[Tanssinopettajan paluu]]* (TV-sarja)
*2004 – *I'm Your Man*
*2005 – *Kim Novak badade aldrig i Genesarets sjö*
*2006 – **'
*2006 – **'
*2007 – *Upp till kamp*
*2009 – *Morden*
*2011 – *Simon och ekarna*
*2015 – *[[Modus (televisiosarja)|Modus]]* (TV-sarja)
*2016 – *[[Nousuvesi (televisiosarja)|Nousuvesi]]* (TV-sarja)

## Lähteet
Markku Reunanen

**Markku Ensio Kalervo Reunanen** (17. helmikuuta 1933 Eura – 23. lokakuuta 2016 Helsinki) oli suomalainen graafinen suunnittelija ja 1900-luvun jälkipuolella merkittävimpiä kirjan ulkoasun suunnittelijoita.

Reunanen aloitti uransa A. Ahlströmin pakkaussuunnittelijana. Hän valmistui Taideteollisesta oppilaitoksesta 1955 ja oli Otavan palveluksessa  1954–1992, viimeiset vuodet taiteellisena johtajana ja päägraafikkona. Päätyönsä ohella hän toimi alan opettajana ja siirtyi Otavalta vuosiksi 1992–1996 Taideteollisen korkeakoulun graafisen suunnittelun ja kirjataiteen ensimmäiseksi professoriksi. Eläkkeelle jäätyään hän työskenteli vielä vuoteen 2004 freelancesuunnittelijana.

Reunanen piti töistään näyttelyjä ja sai suunnittelutöillään runsaasti palkintoja, muun muassa taideteollisuuden valtionpalkinnon vuonna 1977.

## Lähteet
Yann Danis

**Yann Joseph Richard Danis** (s. 21. kesäkuuta 1981, Saint-Jérôme, Kanada) on kanadalainen jääkiekkomaalivahti, joka pelaa AHL-seura St. John’s IceCapsissa. Hänen aikaisemmat seurat NHL:ssä ovat Montreal Canadiens, New York Islanders, Edmonton Oilers ja New Jersey Devils. Danis torjuu ns. perhostyylillä.

## Lähteet
* 
### Viitteet
Brooklynin katurata

**Brooklyn Street Circuit** eli **Brooklynin katurata** on katurata New Yorkissa, Yhdysvalloissa. Radalla kilpailtiin ensimmäistä kertaa vuonna 2017, Formula E -sarjan osakilpailujen merkeissä 15.–16. heinäkuuta 2017.

## Voittajat
### Formula E

## Lähteet

## Aiheesta muualla

*Kartta ja radan historiaa
Elina Loisa

**Elina Loisa** (s. 1978) on suomalainen kirjailija.

Loisa on opiskellut Turun taideakatemiassa elokuvaa ja  Helsingin yliopistossa folkloristiikkaa. Hän on koulutukseltaan filosofian maisteri. Loisa on työskennellyt myös freelance-toimittajana.

## Teokset
**Proosa**
* *Rajantakaiset*. Tammi, 2016. 
* *Julkeat*. Gummerus, 2010. 

**Lastenkirjat**
* *Hapsi Haamulapsi*. Kuvitus: Anne Muhonen. Avain, 2023. 
* *Myrsky Hyrskynen ja sekasotkuhuone*. Kuvitus: Anne Muhonen. Avain, 2024. 
* *Ystäväni Kuunlapsi*. Kuvitus: Emma Kantanen. Nysalor-kustannus, 2025. 

**Antologiat**
* *Tuonelan ratas*. Novelli antologiassa *Rataskärmes ja muita steampunk-kertomuksia* (toim. Matti Järvinen). Nysalor-kustannus, 2022. 
* *Lemmen voima*. Novelli antologiassa *Lemmen voima: Tarinoita kuolleiden rakastamisesta* (toim. Juri Nummelin ja Tomi Peuhkurinen). Kustantamo Helmivyö, 2025. 

## Lähteet

## Aiheesta muualla
* Puheen Iltapäivä, Yle Puhe, Vieraana kirjailija Elina Loisa, 11.7.2016
* Helsingin Sanomat, 18.6.2016, Elina Loisan toinen romaani kurkottaa Karjalaan ja kuolemaan 
* Ylioppilaslehden henkilöhaastattelu, 19.3.2010, Röyhkimys
Nama

**Nama** voi tarkoittaa ainakin seuraavia:
* namat, etninen ryhmä eteläisessä Afrikassa
* naman kieli
* Nama, saari ja kunta Chuukin osavaltiossa Mikronesiassa.
* viuliot (*Nama*), viuliokasvien (Namaceae) heimoon kuuluva kasvisuku
Michael (kappale)

**Michael** on skotlantilaisen indie rock-yhtye Franz Ferdinandin kappale, joka julkaistiin neljäntenä singlenä yhtyeen debyyttialbumilta *[[Franz Ferdinand (albumi)|Franz Ferdinand]]*. ”Michael” nousi Britannian singlelistalla parhaimmillaan sijalle 17.

Kappale on tullut tunnetuksi varsinkin homoeroottisista sanoituksistaan.

## Kappaleet
### CD-julkaisu
# 
# 
# 

## Lähteet
Traverssi

**Traverssi** voi merkitä seuraavia:
* siirtokuljetin tai siirtolava
* kiipeilyssä poikkikulku
* puolustuslinjan kahteen toisistaan riippumattomaan osaan jakava muuri tai rakennus
* ylhäältä alas liikkuvalla liikkeellä toimiva automaattimaalauslaite.

## Lähteet
Elämä on ihanaa (albumi)

__NOTOC__
**Elämä on ihanaa** on Vando Suvannon viides albumi, joka ilmestyi syksyllä 2016. Musiikki on soitettu pääosin akustisin instrumentein.

## Kappaleet
Kaikki kappaleet säveltänyt ja sanoittanut Vando Suvanto, paitsi Niin tai näin (säv. Vando Suvanto ja Karla Suvanto). Puhallinsovitukset Matti Wallenius.

# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Vando Suvanto – laulu, kitara, lyömäsoittimet, kellopeli, koskettimet
* Matti Wallenius – akustiset kitarat, nauhaton kitara, 12-kielinen kitara, sähkökitara, ukulelet, quattro, mandoliini
* Henrik Duncker – rummut, lyömäsoittimet
* Petri Heimonen – tenorisaksofoni, baritonisaksofoni, huilu, bassohuilu, pikkolohuilu, bassoklarinetti, kontra-alttoklarinetti  
* Toni Hietala – marimba, vibrafoni 
* Karla Suvanto – piano
* Palle Yliselä – haitari

### Tuotanto
* Vando Suvanto – äänittäjä, miksaaja
* Toni Hietala – äänittäjä (marimba, vibrafoni ja piano)
* Palle Yliselä – äänittäjä (haitari)
* Esa Santonen – masteroija
* Henrik Duncker – kannet

## Arvostelut
* Desibeli.net: 

## Lähteet
* Riskirecordsin kotisivut

### Viitteet

## Aiheesta muualla
* Vando Suvanto -kotisivut
Qatar paralympialaisissa

**[[Qatar]]** on osallistunut **[[Paralympialaiset|paralympialaisiin]]** Atlantan vuoden 1996 kesäparalympialaisista lähtien joka kerta kesäparalympialaisiin. Maa on saavuttanut kaksi mitalia, joista molemmat tulivat Rio de Janeirossa 2016. Maa ei ole ottanut osaa talviparalympialaisiin. Maata on edustanut paralympialaisissa yleensä 1-3 urheilijaa.

## Mitalit kesäparalympialaisittain

## Mitalit lajeittain

## Katso myös
*Qatar olympialaisissa

## Lähteet
Briljanttivihreä

**Briljanttivihreä** (C27H33N2HSO4) on triaryylimetaaniväreihin kuuluva orgaaninen yhdiste. Yhdistettä voidaan käyttää muun muassa kuitujen ja solujen värjäykseen ja analyyttisenä reagenssina.

## Ominaisuudet
Huoneenlämpötilassa briljanttivihreä on kullankeltaisia tai vihreitä kiteitä. Yhdiste liukenee hyvin veteen ja etanoliin ja muodostuva liuos on väriltään vihreä. Liuoksen voimakkain sähkömagneettisen säteilyn absorptio on aallonpituuksilla 428 ja 625 nm. Briljanttivihreä on pH-indikaattori ja vesiliuoksen väri muuttuu pH-alueella 0,0&ndash;2,6 keltaisesta vihreäksi. 

## Valmistus ja käyttö
Briljanttivihreää valmistetaan kondensoimalla N,N-dietyylianiliinia bentsaldehydin kanssa. Ensimmäisessä vaiheessa muodostuu väritön leukomuoto, joka hapetetaan mangaanidioksidin tai lyijydioksidin avulla briljanttivihreäksi.
:
Briljanttivihreää käytetään värjäämään kuituja kuten paperia, villaa, silkkiä, juuttia ja kookoskuitua kellertävän vihreäksi. Yhdistettä käytetään myös värjäämään muun muassa soluja, kudoksia ja nukleiinihappoja ennen biokemiallisia mikroskooppitutkimuksia sekä pH-indikaattorina. Briljanttivihreää käytetään myös musteiden sekä painettavan elektroniikan valmistamiseen. Yhdisteen alkoholiliuosta voidaan myös käyttää ihon desinfiointiin.

## Lähteet
Danishmendit

**Danishmendit** olivat turkkilainen dynastia, joka hallitsi itäistä Anatoliaa 1000- ja 1100-luvuilla. 

Dynastia kapinoi laajaa aluetta hallitsevaa seldžukkien valtakuntaa vastaan ja hallitsi aluksi pohjoisempia Sivas-, Tokat- ja Niksar-nimisiä Anatolian kaupunkeja. Dynastian alue ulottui hetkittäin lännessä Ankaraan ja Kastamonuun sekä idässä Malatyaan, jonka danishmendit ryöstivät vuonna 1103. Seldžukkien valtakuntaa he uhkasivat vahvimmin 1100-luvun alkupuolella. Ristiretkeläisten vuonna 1098 perustaman Antiokian ruhtinaskunnan hallitsija Bohemund oli danishmendien vankina vuosina 1100–1103. Vuonna 1142 dynastia yhdisti voimansa seldžukkien kanssa Bysanttia vastaan. Danishmend kukistui 1150-luvulla ja alueelle syntyi lyhytaikainen Kilikian armenialaiskuningaskunta.

## Lähteet
Seliseli

**Seliseli** on suomalaisartisti Erinin 11. marraskuuta 2016 julkaistu kolmas sooloalbumi. Albumin on tuottanut Jurek. Albumi oli YleX-radiokanavan viikon albumi sen julkaisuviikolla. *Seliseli* nousi ensimmäisellä listaviikollaan Suomen virallisen albumilistan 11:nneksi.

Albumin ensimmäinen single ”Sydäntä särkee” julkaistiin 6. toukokuuta 2016. Single nousi ensimmäisellä listaviikollaan Suomen virallisen latauslistan viidenneksi pysyen listalla yhteensä neljän viikon ajan. Radiolistalla se nousi parhaimmillaan 22. soitetuimmaksi radiokappaleeksi. Toinen single ”Kohta hänen” julkaistiin 15. syyskuuta 2016 ja se on noussut parhaimmillaan Suomen 10:nneksi soitetuimmaksi radiokappaleeksi.

Viikko ennen albumin julkaisua, perjantaina 4. marraskuuta 2016, albumilta julkaistiin ennakkoon kuunneltavaksi ”Gangsta”-kappale.

## Kappaleet

## Arvostelut
* Helsingin Sanomat:  
* Savon Sanomat:  

## Lähteet
Unto K. Laine

**Unto Kalervo Laine** (s. 6. heinäkuuta 1947 Kannus) on puhesynteesin, puheteknologian ja akustiikan tutkija, joka on ollut puheteknologian professorina Aalto-yliopistossa vuosina 2002–2015.  

Laine on ollut kehittämässä suomalaisia puhesyntetisaattoreita, jotka puhuvat suomea. Laine alkoi tutkia vuonna 1999 ääniä, joita väitettiin kuuluvan revontulista. Vuonna 2012 Laine esitti hypoteesin, että äänet syntyvät, kun revontuliin liittyvä magneettimyrsky aktivoi inversiokerrokseksi kutsuttuun ilmakehän sulkukerrokseen kertyneet sähkövaraukset ja saa ne purkautumaan. 

## Teokset
*   (Väitöskirja)

* Vainio, Martti & Palo, Pertti & Aalto, Daniel & Laine, Unto K.: Luku *Lähde ja suodin – puheentuoton akustiikasta ja sen mallintamisesta* teoksessa Puhuva ihminen: Puhetieteiden perusteet. Toimittaneet Olli Aaltonen, Reijo Aulanko, Antti Iivonen, Anu Klippi, Martti Vainio. Otava, 2009. .

## Julkaisuja
*  

## Lähteet
Tour Odéon

**Tour Odéon** on Monacossa sijaitseva pilvenpiirtäjä.  Talo valmistui vuonna 2015 ja se on Monacon korkein rakennus. Talon perustana on seitsemän kerroksinen toimistorakennus. Sen päälle on rakennettu kaksi asuinsiipeä, joissa on 38- ja 42-kerrosta. Lisäksi talossa on kymmenen maanalaista kerrosta, joissa ovat pysäköintitilat.   

Tour Odéonin kattohuoneisto on maailman kallein asunto. Huoneistossa on 3300 neliötä viidessä kerroksessa, ja sen hinta on 320 miljoonaa euroa. 

## Lähteet

## Aiheesta muualla

*Tour Odéon
Unescon maailmanperintökohteet Bahrainissa

**[[Unesco]]** on nimennyt Bahrainista kolme kohdetta maailmanperintöluetteloon. Kohteet ovat merkittävä kulttuuriperintönsä ansiosta.

## Maailmanperintökohteiden sijainti

## Maailmanperintökohteet

## Lähteet
Unescon maailmanperintökohteet Qatarissa

**[[Unesco]]** on nimennyt Qatarista yhden kohteen maailmanperintöluetteloon. Kohde on merkittävä kulttuuriperintönsä ansiosta.

## Maailmanperintökohteiden sijainti

## Maailmanperintökohteet

## Lähteet
Unescon maailmanperintökohteet Arabiemiraateissa

**[[Unesco]]** on nimennyt Yhdistyneistä arabiemiraateista yhden kohteen maailmanperintöluetteloon. Kohde on merkittävä kulttuuriperintönsä ansiosta.

## Maailmanperintökohteiden sijainti

## Maailmanperintökohteet

## Lähteet
Sojuz MS-03

**Sojuz MS-03** () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 17. marraskuuta 2016 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 50:n miehistöön. Alus palasi maahan kesäkuussa 2017.

## Miehistö
* Oleg Novitski, Venäjän avaruusjärjestö, päällikkö
* Thomas Pesquet, ESA
* Peggy Whitson, Nasa

### Varamiehistö
* Fjodor Jurtšihin, Venäjän avaruusjärjestö, päällikkö
* Paolo Nespoli, ESA
* Jack D. Fischer, Nasa

## Lähteet
ABAX

**ABAX** on norjalainen teknologiayhtiö, joka valmistaa sähköisiä ajopäiväkirjoja sekä paikannuslaitteita. Yritys on perustettu vuonna 2003 Larvikissa, jossa yrityksen pääkonttori sijaitsee. ABAX-konsernilla on toimipisteet Norjan lisäksi Ruotsissa, Suomessa, Tanskassa, Englannissa, Hollannissa, Puolassa ja Kiinassa. ABAX-konsernissa työskentelee yli 350 työntekijää. 
ABAX on sähköisten ajopäiväkirjojen markkinajohtaja Pohjois-Euroopassa yli 180&nbsp;000 myydyllä laitteellaan.

## Historia
ABAX on perustettu vuonna 2003, mutta keskittyminen GPS-laitteisiin alkoi yhteistyössä ETS:n (Electronic Tracking System) kanssa vuonna 2009.

Vuonna 2011 tavoitteena oli luoda yhteinen perusta teknisille innovaatioille, tuotekehitykselle ja myyntitoiminnalle ja tarjota seurantajärjestelmiä sekä yksityis- että yritysasiakkaille. Nykyään ABAX on vakiinnuttanut asemansa telematiikka-alan markkinajohtajana kehittämällä ja toimittamalla GPS-laitteita, sähköisiä ajopäiväkirjoja, ajoneuvonhallintaa ja toiminnanohjausjärjestelmiä.

ABAX nimettiin Berg Insightin tutkimuksessa (15. syyskuuta 2016) nopeimmin kasvavaksi telematiikkayritykseksi Euroopassa yli 50 prosentin kasvulla vuonna 2015. Vuoden 2017 alussa ABAXilla on yli 200&nbsp;000 aktiivista laitetta ja yli 20&nbsp;000 asiakasta.

Kesäkuussa 2017 yhtiö ilmoitti, että johtava vaihtoehtoisten sijoitusratkaisujen toimittaja Investcorp on ostanut ABAXin 1,8&nbsp;miljardilla Norjan kruunulla.

## ABAX Suomessa

ABAX Finland Oy perustettiin maaliskuussa 2014. Saman vuoden lopussa ABAX osti suomalaisen kilpailijan Salkatek Oy:n koko osakekannan. Suomessa ABAXilla on toimistot Vantaan Plaza Business Parkissa sekä Oulun Technopoliksessa. ABAXilla on Suomessa 19 työntekijää. ABAX Finland Oy:n toimitusjohtajana toimii Olli Oivanen.

## Tuotteet
*ABAX Triplog -sähköinen ajopäiväkirja
*ABAX Equipment Control -laitteistonvalvonta

## Lähteet
* ABAXin kotisivut
* ABAX palkkasi älykkään liikenteen asiantuntijan.  Viitattu 15.11.2016.
* ABAX ostaa suomalaisen Salkatekin. Viitattu 15.11.2016
* European fleet management market set to double by 2020, ABAX named fastest growing telematics company.  Viitattu 15.11.2016
* Investcorp ostaa ABAXin. Viitattu 19.10.2017

## Aiheesta muualla
* www.abax.fi
Luettelo Akseli Gallen-Kallelan Keuruulla maalaamista taideteoksista

**Luettelo Akseli Gallen-Kallelan Keuruulla maalaamista taideteoksista** sisältää Akseli Gallen-Kallelan vuosina 1884–1889 toteuttamia taideteoksia, jotka on maalattu Keuruulla. Taiteilija oleskeli Keuruulle neljään otteeseen, pisimmillään yhdeksän kuukautta. Luettelo auttaa hahmottamaan aikakauden tunnettujen teosten syntytaustaa. Tunnettuja teoksia ovat muiden muassa *[[Ensi opetus]]* (1887), *[[Talonpoikaiselämää]]* (1887), *[[Saunassa]]* (1889) ja *[[Karhunputki (maalaus)|Karhunputki]]* (1889).

## Luettelo Akseli Gallen-Kallelan Keuruulla maalaamista taideteoksista

## Lähteet
### Viitteet
Emilio Messina

**Emilio Messina** (24. helmikuuta 1936 Casablanca – 21. huhtikuuta 2007 Venice, Florida) oli italialainen näyttelijä.

Messina työskenteli veljensä Roberton kanssa sijaisnäyttelijänä ja esitti 1960-luvulta lähtien sivurooleja lukuisissa peplum-elokuvissa, spagettiwesterneissä ja rikoselokuvissa. Hän muutti Yhdysvaltoihin vuonna 1982.

## Elokuvia
* *[[Viimeinen gladiaattori]]*, 1964
* *[[Superseven chiama Cairo]]*, 1965
* *[[Seitsemän raivoisaa gladiaattoria]]*, 1983

## Lähteet

## Aiheesta muualla
* Internet Movie Database: Emilio Messina
Fuksiinihappo

**Fuksiinihappo** eli **hapan fuksiini** (Na2C20H17S3N3O9) on triaryylimetaaniväreihin kuuluva orgaaninen yhdiste. Yhdistettä käytetään erityisesti pH-indikaattorina ja biologisissa tutkimuksissa solujen värjäämiseen.

## Ominaisuudet ja käyttö
Fuksiinihappo on huoneenlämpötilassa väriltään oliivinvihreää kiteistä ainetta. Yhdiste liukenee hyvin veteen, hieman etanoliin ja on liukenematonta muun muassa ksyleeniin. Fuksiinihapon vesiliuos on väriltään violetinpunainen. Vesiliuoksen sähkömagneettisen säteilyn absorptio on suurimmillaan aallonpituuden ollessa 546 nm. Fuksiinihapon vesiliuos muuttaa väriään punaisesta värittömäksi pH-alueella 12&ndash;14.

Fuksiinihappoa voidaan käyttää pH-indikaattorina analyyttisessä kemiassa. Sitä käytetään myös väriaineena värjättäessä soluja, kudoksia ja proteiineja. Fuksiinihappoa käytetään myös musteiden ja valokuvausfilmien valmistamiseen.

## Lähteet

## Aiheesta muualla
* Fuksiinihapon käyttöturvallisuustiedote, Sigma Aldrich (Merck), viitattu 30.5.2018.
Regoliitti

**Regoliitti** on kivipintaisen taivaankappaleen pinnassa olevaa hienojakoista pölyn kaltaista ainesta. Sitä on tavattu muiden muassa Maassa, Kuussa, Marsissa ja joillain asteroideilla.

## Etymologia

Nimitys regoliitti tulee muinaiskreikan sanoista *ῥῆγος/rhē̂gos* 'peitto', 'peite' ja *λίθος/lithos* 'kivi'.

## Lähteet

## Aiheesta muualla
Ralph Bellamy

**Ralph Rexford Bellamy** (17. kesäkuuta 1904 Chicago, Illinois – 29. marraskuuta 1991 Santa Monica, Kalifornia) oli yhdysvaltalainen näyttelijä, jonka ura teatterissa, elokuvissa ja televisiossa ulottui 1920-luvulta 1990-luvulle. Bellamy sai vuoden 1987 Oscar-gaalassa elämäntyöstään kunnia-Oscarin. Puoli vuosisataa aiemmin hän oli ehdolla parhaan miessivuosan Oscar-palkinnon saajaksi vuoden 1937 elokuvasta *[[Rouvani sulhanen]]*. Vuonna 1958 Bellamy sai Tony-palkinnon teatteriroolistaan Franklin D. Rooseveltina, jonka hän toisti näytelmän filmatisoinnissa *[[Auringonnousu Campobellossa]]* (1960). Hän esitti Rooseveltia myös vuoden 1983 televisiosarjassa *[[Sodan tuulet]]*.

## Nuoruus ja uran alku
Ralph Bellamy oli itseoppinut näyttelijä, joka karkasi kotoaan Chicagosta 17-vuotiaana liittyäkseen kiertävään Shakespearea esittävään teatteriseurueeseen. 1920-luvun mittaan hän laski näytelleensä 375 roolia 15 eri teatteriseurueessa ja perustaneensa omia teatteriseurueita Illinois’n Evanstoniin, Iowan Des Moinesiin ja Tennesseen Nashvilleen. Vuonna 1931 hän aloitti elokuvanäyttelijän uransa ja oli vuoteen 1943 mennessä esiintynyt jo 80 elokuvassa. Nuoren Bellamyn perusroolihahmoksi muodostui miellyttävä tyyppi, joka häviää viehätysvoimassa tarinan komeammalle sankarille. Oscar-ehdokkuutensa Bellamy sai roolistaan keskilännen äänekkäänä miljonäärinä, joka toi hänelle iän myötä lisää samankaltaisia rooleja Broadwayllä, televisiossa ja elokuvissa. Yksi viimeisistä tällaisista rooleista oli John Landisin komediassa *[[Vaihtokaupat]]* (1983).

Bellamylla on tähti Hollywood Walk of Famella.

## Valikoitu filmografia
*1931: Salaperäinen kerho (*The Secret Six*)
*1932: Forbidden
*1937: Rouvani sulhanen (*The Awful Truth*)
*1938: Ihanaa on elää (*Carefree*)
*1940: Meidän vastaeronneiden kesken (*His Girl Friday *)
*1941: Ihmissusi (*The Wolf Man*)
*1945: En antaudu (*Lady on a Train *)
*1955: Yhden miehen kapina (*The Court-Martial of Billy Mitchell*)
*1960: Auringonnousu Campobellossa (*Sunrise at Campobello*)
*1966: Saalistajat (*The Professionals*)
*1968: Rosemaryn painajainen (*Rosemary’s Baby*)
*1974: 13 päivää, jotka järkyttivät maailmaa (*The Missiles of October*)
*1976: Painajaisuni (*Nightmare*)
*1979: Ihan nappi keikka (*The Billion Dollar Threat*)
*1983: Vaihtokaupat (*Trading Places*)
*1990: Pretty Woman

## Lähteet

## Aiheesta muualla

*
*
VHL-kausi 2016–2017

**VHL-kausi 2016–2017** on Venäjän toiseksi korkeimman sarjatason VHL:n historian seitsemäs kausi. Kausi alkoi 8. syyskuuta 2016 ja sarjan mestari ratkesi 18. huhtikuuta 2017. HK Dinamo Balašiha voitti mestaruuden kaatamalla pudotuspelien loppusarjassa suoraan neljässä ottelussa runkosarjan voittaneen Torpedo Ust-Kamenogorskin.

Sarjaan osallistui 26 joukkuetta, joista kaksi oli Kazakstanista. Viime kaudella sarjasta suljettu Zvezda-VDV korvattiin Dinamo Pietarilla, joka oli toiminut kolme aiempaa kautta Venäjän nuorten jääkiekkosarjassa.

## Joukkueet

### Joukkuemuutokset
*Zvezda-VDV suljettiin sarjasta jo viime kauden aikana.
*Dinamo Pietari liittyi sarjaan Venäjän nuorten jääkiekkosarjasta.

## Runkosarja
Runkosarjassa joukkueet pelasivat 50 ottelua. 16 parasta joukkuetta etenivät pudotuspeleihin.

## Pudotuspelit

## Lähteet
Ges-duuriasteikko

**Ges-duuriasteikko** on Gesistä alkava sävelasteikko, johon kuuluvat sävelet Ges, As, B, Ces, Des, Es, F ja Ges. Ges-duurin rinnakkaissävellaji on es-molli ja muunnossävellaji on teoreettinen ges-molli, jota vastaa enharmonisesti fis-molli. Ges-duurin subdominanttisointu on Ces-duurisointu ja dominanttisointu on Des-duurisointu.

Ges-duuri on yksi harvimmin käytetyistä sävellajeista. Se mielletään usein vaikeaksi soittaa, koska siinä on kuusi alennusta. Ges-duuria vastaa enharmonisesti Fis-duuri, jossa on kuusi ylennystä.

## Asteikon säveliä käyttäviä sointuja eri  sointuasteilla

## Ges-duurin etumerkintä eri nuottiavaimilla
### Neljällä yleisimmällä avaimella
{ \new Staff \with{ \magnifyStaff #3/2 } > }

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Ges-duurin etumerkit kirjoitetaan niille ylläolevin tavoin.

## Tunnettuja klassisia sävellyksiä Ges-duurissa
* Chopin: Etydi op. 10, nro 5, Ges-duuri
* Heino Kaski: Preludi op. 7
* Maurice Ravel: Johdanto ja allegro harpulle, huilulle, klarinetille ja jousikvartetille

## Tunnettuja populaarimusiikin sävellyksiä Ges-duurissa
* Abba: The Winner Takes it all
* Judy Garland: Have Yourself a Merry Little Christmas
* Dolly Parton: 9 to 5
* Green Day: When I Come Around *(Teknisesti G-duuri soitettuna kitaroilla, jotka on viritetty puolikkaalla alaspäin)*

## Lähteet
Kozan

**Kozan** (aikaisemmin *Sis*) on kaupunki Turkin Adanan maakunnassa. Se sijaitsee sisämaassa lähellä Välimeren rannikkoa Kilgenjoen varrella. Se on myös samannimisen piirikunnan pääkaupunki. Taurusvuoret kohoavat sen pohjoispuolella.

Kaupungin muinainen nimi oli *Sis* tai *Siskia*. Se oli 1000-luvulla armenialaisten asuttama kaupunki ja Kilikian armenialaisvaltion keskus. Se oli vahva kristillisyyden keskus piispanistuimineen ja linnoineen. Tuolloin Sis länsimaalaistui ja ranskalaistui vahvasti. Ottomaanivalta alkoi alueella 1300-luvulla, mutta silloinkin Sis pysyi omaleimaisena ja sen uskonnollinen vapaus säilyi. Niinpä kansanparantajat työskentelivät paikallisten jäsenkorjausoppien ja luonnonlääkinnän avulla. Vielä 1900-luvun alussa kaupungin asukkaiden enemmistö oli armenialaisia, mutta suuri osa heistä surmattiin armenialaisten kansanmurhassa vuonna 1915. Turkin tappio ensimmäisessä maailmansodassa merkitsi sitä, että Kilikia oli ranskalaisjoukkojen valvonnassa joulukuusta 1918 lokakuuhun 1921. Tänä aikana armenialaisten sallittiin palata Kozaniin. Tosin useilla vastaavilla alueilla armeinialaiset karkotettiin uudelleen, kun Turkki sai päätösvallan takaisin itselleen, joten näin lienee tapahtunut Kozanissakin. Lausannen sopimus palautti alueen hallinnan Turkille.

## Lähteet

## Aiheesta muualla

* Kaupungin verkkosivut